rejauldu/bengali-wikipedia huggingface dataset:
thumb|হেরম্বগণেশ ও তাঁর পত্নী, নেপাল (১৯শ শতাব্দী)। হেরম্বগণেশ বা হেরম্ব (, ) হলেন হিন্দু দেবতা গণেশের (গণপতি) পঞ্চমুণ্ডবিশিষ্ট মূর্তি। ইনি হেরম্বগণপতি নামেও পরিচিত। নেপাল রাষ্ট্রে এই মূর্তিটি বিশেষ জনপ্রিয়। গণেশের তান্ত্রিক উপাসনায় এই মূর্তিটি বিশেষ গুরুত্বপূর্ণ। হেরম্বগণেশ হলেন গণেশের ৩২টি জনপ্রিয়তম রূপের অন্যতম। বিশেষণ মুদ্গলপুরাণ গ্রন্থে ‘হেরম্বগণপতি’ নামটি হল গণেশের ৩২টি নামের অন্যতম। স্কন্দপুরাণ গ্রন্থে হেরম্ববিনায়ককে বারাণসীর নিকটস্থ ৫৬ জন বিনায়কের অন্যতম বলা হয়েছে। ব্রহ্মবৈবর্ত পুরাণ (৮টি নাম), পদ্মপুরাণ (১২টি নাম) ও চিন্ত্যাগম (১৬ গণপতি)  গ্রন্থে গণেশের যে নামের তালিকা পাওয়া যায়, তাতে হেরম্ব নামটি অন্যতম। গণেশপুরাণ গ্রন্থেও গণেশের একটি বিশেষণ হল হেরম্ব।  ব্রহ্মবৈবর্ত পুরাণ গ্রন্থে ‘হেরম্ব’ শব্দটির অর্থ ব্যাখ্যা করা হয়েছে। ‘হে’ অক্ষরের মাধ্যমে অসহায়তা বা দুর্বলতা বোঝায় এবং ‘রম্ব’ শব্দটির মাধ্যমে দুর্বলকে রক্ষা করা ও তাদের ক্ষতির হাত থেকে রক্ষা করা বোঝায়। অর্থাৎ ‘হেরম্ব’ শব্দের অর্থ ‘দুর্বলের রক্ষাকর্তা’। মূর্তিতত্ত্ব  হেরম্বগণেশের মূর্তিতে পাঁচটি হস্তিমুণ্ড দেখা যায়। চারটি চার প্রধান দিকে মুখ করা এবং পঞ্চম মস্তকটি উপরের দিকে মুখ করা অবস্থায় থাকে। হেরম্বগণেশের পাঁচটি মস্তকের বর্ণ তার পিতা শিবের পাঁচ রূপভেদ ঈশান, তৎপুরুষ, অঘোর, বামদেব ও সদ্যোজাতের গাত্রবর্ণের অনুরূপ। এই পাঁচটি মস্তক শক্তির প্রতীক। তার গাত্রবর্ণ স্বর্ণাভ হলুদ। কোনো কোনো ক্ষেত্রে তার গায়ের রং সাদা।  হেরম্বগণেশের বাহন সিংহ। সিংহবাহন হেরম্বগণেশের রাজকীয় সত্ত্বা ও দুর্ধর্ষ প্রকৃতির প্রতীক। কথিত আছে, এই বাহনটি তার মা পার্বতীর বাহন। পার্বতীর থেকেই তিনি এই বাহনটি পেয়েছেন। সিংহ বাহন হলেও, কোনো কোনো মূর্তিতে গণেশের নিজস্ব বাহন মুষিককেও (ইঁদুর) সঙ্গে দেখা যায়। ১১শ-১৩শ শতাব্দীর মধ্যবর্তী সময়ে ওড়িশায় নির্মিত একটি মূর্তিতে হেরম্বগণেশের আসনের পাশে একটি ইঁদুর দেখা যায়। নেপালের ভক্তপুরে নির্মিত একটি মূর্তিতে দেখা যায়, হেরম্বগণেশ দুটি ইঁদুরের উপর দাঁড়িয়ে আছেন। নেপালে হেরম্বগণেশকে সাধারণত সিংহ ও ইঁদুরের সঙ্গে দেখা যায়।  মূর্তিতত্ত্ব-সংক্রান্ত শাস্ত্রগুলিতে হেরম্বগণেশের দশটি হাতের উল্লেখ আছে। তিনি একটি পাশ, দন্ত (নিজের ভগ্নদন্ত), অক্ষমালা, একটি পরশু (যুদ্ধের কুঠার), তিনমাথাওয়ালা মুগুর ও একটি মোদক ধরে থাকেন। দুটি হাত দেখা যায় বরদামুদ্রা (বরদানকারী ভঙ্গিমা) ও অভয়মুদ্রায় (অভয়দানকারী ভঙ্গিমা)। অন্যান্য বিবরণ অনুসারে, তার হাতে একটি মালা ও একটি ফল থাকে। কোনো কোনো মূর্তিতে তার হাতে একটি অঙ্কুশ থাকে। কোনো কোনো মূর্তিতে আবার দেখা যায়, হেরম্বগণেশের কোলে তার স্ত্রী বসে আছেন এবং হেরম্বগণেশ তাকে আদর করছেন। পূজা হেরম্বগণেশ হলেন দুর্বলের রক্ষাকর্তা। তিনি নির্ভীকতা ও শত্রুকে জয় বা ধ্বংস করার শক্তি প্রদান করতে পারেন।  গণেশের তান্ত্রিক পূজায় হেরম্বগণেশ জনপ্রিয়। হৈরম্ভ বা হেরুম্ব সম্প্রদায় নামে একটি তান্ত্রিক সম্প্রদায়ে একজন দেবী বা শক্তি সহ হেরম্বগণেশ পূজিত হন। এই দেবীকে তার স্ত্রী মনে করা হলেও সাধারণভাবে তাকে তার মা পার্বতীই মনে করা হয়। হেরম্বগণেশ ছয়টি অভিচার ক্রিয়ার (অশুভ উদ্দেশ্যে মন্ত্রের প্রয়োগ) সঙ্গে যুক্ত। মনে করা হয়, তার মন্ত্র উচ্চারণ করে মন্ত্র-উচ্চারণকারী নিজের শত্রুকে মোহগ্রস্থ করতে পারেন, আকর্ষণ করতে পারেন, ঈর্ষান্বিত করতে পারেন, বশ করতে পারেন, অসার করতে পারেন বা হত্যা করতে পারেন।  আরও দেখুন হেরম্বসূত  তথ্যসূত্র  বিষয়শ্রেণী:গণেশ
লিপস্টিক ২০২৪ সালে মুক্তিপ্রাপ্ত কামরুজ্জামান রোমান  পরিচালিত বাংলা ভাষার বাংলাদেশী ক্রাইম থ্রিলার চলচ্চিত্র। এই চলচ্চিত্রের মাধ্যমে কামরুজ্জামান রুমানের চলচ্চিত্র পরিচালনায় অভিষেক ঘটে। কাহিনী, চিত্রনাট্য ও সংলাপ লিখেছেন আব্দুল্লাহ জহির বাবু। প্রধান চরিত্রে অভিনয় করেছেন আদর আজাদ ও পূজা চেরি। সংগীত পরিচালনা করেন শওকত আলী ইমন। এটি ২০২৪ সালের ১১ এপ্রিল বাংলাদেশের প্রেক্ষাগৃহে মুক্তি পায়।   কাহিনি  বুচি (পূজা চেরি) নামের একটি গ্রামীণ মেয়ের খুব ইচ্ছা ছিল মডেল ও নায়িকা হওয়ার। সে আদর আলী (আদর আজাদ) নামের একজন রিকশাচালকের স্ত্রী। এক গুন্ডা গ্যাংয়ের পার্টিতে গিয়ে বুচি ও আদর আলী বড় সমস্যায় পড়ে। রক্তাক্ত অবস্থায় তাদের নদীতে ফেলে দেওয়া হয়। এরপর দৃশ্য চলে যায় শহরের এক বড় নায়িকা মাধুরীর দিকে। মাধুরী আসলে বুচি নামের সেই মেয়েটি যে গ্যাংয়ের পার্টিতে গিয়ে মাথায় আঘাত পেয়েছিল। এর ফলে তার স্মৃতিশক্তি চলে গিয়েছিল। সিনেমার শেষে গিয়ে দেখা যায় যে মাধুরীর এখনো মনে আছে যে সে আসলে বুচি।  অভিনয়শিল্পী  আদর আজাদ -  আদর আলী   পূজা চেরি- দ্বৈত চরিত্র  বুচি, যার নায়িকা হবার খুব ইচ্ছা এবং সে আদর আলীর স্ত্রী  মাধুরী, সুপারস্টার নায়িকা    শহীদুজ্জামান সেলিম - পুলিশ কর্মকর্তা  মিশা সওদাগর  নাদের চৌধুরী  মাহমুদুল ইসলাম মিঠু  এরফান মৃধা শিবলু  চিকন আলী  তনুশ্রী তন্বী  পারভেজ সুমন  ফারজানা ছবি  মনিরা মিঠু  জায়েদ খান - অতিথি শিল্পী   সঙ্গীত  সুর ও সংগীত পরিচালনা করেন শওকত আলী ইমন এবং নৃত্য পরিচালনা করেন হাবিবুর রহমান  মুক্তি  চলচ্চিত্রটি ২০২৪ সালের ১১ এপ্রিল অভি কথাচিত্রের পরিবেশনায় ৭টি প্রেক্ষাগৃহে মুক্তি পায়।  তথ্যসূত্র  বহিঃসংযোগ  বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র
আব্দুস সালাম আগ জিদু (; জন্ম: ১ ফেব্রুয়ারি ২০০০; সালাম জিদু নামে সুপরিচিত) হলেন একজন মালীয় পেশাদার ফুটবল খেলোয়াড়। তিনি বর্তমানে আলজেরীয় ক্লাব সেতিফ এবং মালি জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০১৭ সালে, জিদু মালি অনূর্ধ্ব-১৭ দলের হয়ে মালির বয়সভিত্তিক পর্যায়ে অভিষেক করেছেন।  প্রারম্ভিক জীবন আব্দুস সালাম আগ জিদু ২০০০ সালের ১লা ফেব্রুয়ারি তারিখে মালির সানাঙ্কোরোবায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল জিদু মালি অনূর্ধ্ব-১৭ এবং মালি অনূর্ধ্ব-২৩ দলের হয়ে খেলার মাধ্যমে মালির প্রতিনিধিত্ব করেছেন। ২০১৭ সালের ১৮ই মে তারিখে তিনি নাইজার অনূর্ধ্ব-১৭ দলের বিরুদ্ধে ম্যাচে মালি অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/2853143 জিদু ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মালি অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:মালীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:এঁতঁত স্পোর্তিভ সেতিফের খেলোয়াড় বিষয়শ্রেণী:মালির আন্তর্জাতিক যুব ফুটবলার বিষয়শ্রেণী:মালির অনূর্ধ্ব-১৭ আন্তর্জাতিক ফুটবলার বিষয়শ্রেণী:মালির অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার
আমজাদ জাভেদ (; জন্ম: ৫ জুলাই ১৯৮০) দুবাই, সংযুক্ত আরব আমিরাত) হলেন একজন এমিরেটি ক্রিকেটার। তিনি একজন অল-রাউন্ডার হিসেবে ডানহাতি ব্যাটিং এবং ডানহাতি মিডিয়াম ফাস্ট বল করে থাকেন। তিনি বর্তমানে সংযুক্ত আরব আমিরাত ক্রিকেট দলের হয়ে এশিয়া কাপ খেলছেন। আমজাদ জাভেদ দাদা ৫০ বছর আগে লাহোর, পাকিস্তান থেকে দুবাই চলে এসেছিলেন, যখন তার পিতার বয়স ছিল মাত্র ২ বছর।   খেলোয়াড়ী জীবন  জাভেদের একদিনের আন্তর্জাতিক ক্রিকেট ম্যাচে সংযুক্ত আরব আমিরাত দলের হয়ে বাংলাদেশ বিরুদ্ধে অভিষেক ঘটে ২০০৮ সালের এশিয়া কাপে গাদ্দাফি স্টেডিয়ামে। তিনি বল হাতে ২ ওভারে কোন উইকেট লাভ না করলেও ব্যাট হাতে ১টি ছয় এবং ১টি চারের মাধ্যমে ১০ রান করতে সামর্থ্য হন।  ২০০৯ সালের বিশ্বকাপ কোয়ালিফায়ার ম্যাচে জাভেদ ১৭টি চার এবং ৮টি ছয়ের সাহায্যে ১১৭ বলে ১৬৪ রান করেন। আর তার এই অসাধারণ নৈপূণ্যর জন্য তার দল ডেনমার্ক দলের বিরুদ্ধে ১১২ রানের বিশাল ব্যবধানে জয় লাভ করেন।   ক্রিকেট বিশ্বকাপ  আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য জাভেদ-সহ ১৫-সদস্যের চূড়ান্ত তালিকা প্রকাশ করে। ২৫ ফেব্রুয়ারি, ২০১৫ তারিখে আয়ারল্যান্ডের বিপক্ষে অনুষ্ঠিত খেলায় সাইমন আনোয়ারকে সাথে নিয়ে বিশ্বকাপের ইতিহাসে ৭ম উইকেট জুটিতে ১০৩-রানের নতুন রেকর্ড গড়েন। ঐ খেলায় সংযুক্ত আরব আমিরাত দল মাত্র ২ উইকেটের ব্যবধানে পরাজিত হয়।   তথ্যসূত্র    বহিঃসংযোগ   ক্রিকেট আর্কাইভ  ইএসপিএন ক্রিকইনফো  বিষয়শ্রেণী:আমিরাতি ক্রিকেটার বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার বিষয়শ্রেণী:সংযুক্ত আরব আমিরাত জাতীয় ক্রিকেট দলের অধিনায়ক
থাম্ব|1930-এর দশকে মুলগা ফ্রেড উইলসনের প্রতিকৃতি (জেমস ম্যাককলের ছবি)। মুলগা ফ্রেড উইলসন (১৮৭৪ - ২ নভেম্বর ১৯৪৮) ছিলেন একজন আদিবাসী অস্ট্রেলীয় স্টকম্যান এবং অভিনেতা, যিনি মুলগা ফ্রেড নামে পরিচিত ছিলেন। Richard Broome, 'Mulga Fred (1874–1948)', Australian Dictionary of Biography, National Centre of Biography, Australian National University, http://adb.anu.edu.au/biography/mulga-fred-11194/text19953, published first in hardcopy 2000, accessed online 26 June 2020.Seeking Mulga Fred Richard Broome Aboriginal History Vol. 22 (1998), pp. 1-23 (23 pages)  তিনি বুশরেঞ্জারস র‍্যানসম, বা এ রাইড ফর লাইফ (১৯১১) ছবিতে উপস্থিত হয়েছিলেন যা তাকে তর্কযোগ্য প্রথম আদিবাসী অস্ট্রেলীয় হিসাবে চলমান চলচ্চিত্রে উপস্থিত করে।    তথ্যসূত্র   বিষয়শ্রেণী:১৮৭৪-এ জন্ম বিষয়শ্রেণী:১৯৪৮-এ মৃত্যু বিষয়শ্রেণী:অস্ট্রেলীয় অভিনেতা
এম-১১৭  আমেরিকার রাজ্য মিশিগানের উচ্চ উপদ্বীপে অবস্থিত একটি ১৪.৪৭৯ মাইল (২৩.৩০২ কি.মি.) দীর্ঘ হাইওয়ে সিস্টেম । এটি নিউবেরির পশ্চিমে ইউ.এস হাইওয়ে ২ কে এম-২৮ এর সাথে যুক্ত করে । এই উপাধিটি উচ্চরাজ্যে ২ বার ব্যবহার করা হয়েছে , প্রথমবার ১৯৪১ সালে ইউ.এস. ২ এর রেক্সটন ও এপউফেটে এর মধ্যকার সাবেক অংশে এবং দ্বিতীয়বার ১৯৪৯ সালে বর্তমান করিডোরে । দ্বিতীয় সংস্করণে একটি নতুন অংশ যুক্ত করা হয় যা নিউবেরির উত্তর দিক দিয়ে চলে যায়, যা এখন এম-১২৩,কিন্তু এর অগ্রভাগ বিলুপ্ত করে বর্তমান রূপে আনা হয় ১৯৬০ সালে । ১৯৯৩ সাল থেকে এই ট্রাঙ্কলাইনটি বরাদ্দ করা হয়েছে ১১৭ কোয়ার্টারমাস্টার ব্যাটালিয়নকে,যা কিংসফোরডের একটি সাবেক ন্যাশনাল গার্ড ইউনিট ।   রুট বর্ণনা  হাইওয়েটি শুরু হয় ইউ.এস. ২ থেকে,এনগাডিনের ১ মাইল দক্ষিণ থেকে এবং শহরে ঢুকার আগে কানাডিয়ান ন্যাশনাল হাইওয়ে পার করে । এনগাডিনে এম-১১৭ এইচ-৪০ এর পশ্চিম প্রান্তের সাথে মিলিত হয় যা হিওয়াথা ট্রেইল দিয়ে চলে গেছে । ট্রাঙ্কলাইনটি শহরের একটি ছোট পুকুর এবং এনগাডিনের কিছু কৃষিজমি পার হয়ে যায় ।হাইওয়েটি লুস কাউন্টি পার হওয়ার পর, ভূখণ্ডের পর বন শুরু হয় । তারপর রুটটি উত্তর-পূর্ব দিকে মোড় নেয়, নিউবেরির কাছের এম-২৮ রুটের দক্ষিণে অবস্থিত কাক্স লেককে পাশ কাটানোর জন্য । এম-১১৭ উচ্চরাজ্যে অবস্থিত দুটি প্রধান হাইওয়ের মধ্যে সংযোগ প্রদান করে । এই সংযোগটি জাতীয় মহাসড়ক সিস্টেমে লিপিবদ্ধ আছে । যা কাউন্টির অর্থনীতি,প্রতিরক্ষা আর চলাচলের জন্য গুরুত্বপূর্ণ । ইউ.এস ২ ও এম-২৮ সংযোগকারী ১০টি রাজ্য ট্রাঙ্কলাইনের মধ্যে , এম-১১৭ তিনটি রুটের একটি যা একে অপরকে ক্রস করে না । বাকি দুটি হল ইউ.এস ৪৫ ও ইন্টারস্টেট ৭৫ ।  মিশিগান ডিপার্টমেন্ট অফ ট্রান্সপোর্টেশন এই রুটের ট্রাফিকের হিসাব রাখে । এই পরিমাণকে ম্যাট্রিক পদ্ধতি দ্বারা প্রকাশ করা হয় , যা হল - প্রতি বার্ষিক গড় ট্রাফিক , যা রুটের প্রতিদিনের গাড়ির সংখ্যার পরিসংখ্যানসংক্রান্ত হিসাব । ২০১০ এর সার্ভে অনুসারে প্রতিদিন ১৩৯২ থেকে ১৯৮৬ টি গাড়ি হাইওয়েতে চলাচল করে ।   ইতিহাস  ইউ.এস.২ কে ১৯৪১ সালে গাউল্ড সিটি আর এপউফেটে এর মধ্যে পুনর্নির্মাণ করা হয় , সাথে পূর্বের রেক্সটন আর এপউফেটের রুটের সাথে মিলে নতুন এম-১১৭ গঠন হয়  ১৯৪৯ এ এম-১১৭ কে পুনর্নির্মিত এম-৪৮ দ্বারা প্রতিস্থাপিত করা হয় । ঐ সময় এম-১১৭ এর উপাধি,এনগাডিন আর নিউবেরির মধ্যকার নতুন একটি রুটে বদল করা হয় । এবং এম-২৮ ধরে পূর্বদিকে ও উত্তরে নিউবেরির বিজনেস এম-২৮ বরাবর সম্প্রসারিত করা হয়,এম-৪৮ এর একটি অংশকে প্রতিস্থাপিত করে । শহরের উত্তরদিকে , এম-১১৭ - বিজনেস এম-২৮ ছাড়িয়ে , সাবেক এম-৪৮ এর কোনারদিকে ৪ মাইল সম্প্রসারিত করা হয়  ১৯৫৭ সালে মেকিনাক কাউন্টির এম-১১৭ অংশকে এভিনিউ কাউন্টির নতুন রুটে বদল করা হয় । আর পূর্বের রাউটিংকে একিসময়ে স্থানীয় কন্ট্রোলে বদল করা হয় । ১৯৬২ তে এম-১১৭ কে নিউবেরির পশ্চিমে  এম-২৮ এর অগ্রভাগের সাথে যুক্ত করা হয় । নিউবেরি থেকে ৪ মাইল কর্নার এর এম-২৮ হাইওয়ে এর অংশকে নিউবেরি ও প্যারাডাইজ এর মধ্যকার এম-১২৩ এর বর্ধিত অংশে যুক্ত করা হয় ।  ১৯৯৩ সালে এম-১১৭ কে বরাদ্দ করা হয় ১১৭ কোয়ার্টারমাস্টার ব্যাটালিয়নকে,যা কিংসফোরডের একটি সাবেক ন্যাশনাল গার্ড ইউনিট ।   প্রধান সংযোগস্থলসমূহ    আরও দেখুন   alt=Portal icon|28x28px Michigan Highways portal   তথ্যসূত্র    বহিঃসংযোগ   M-117 at Michigan Highways  M-117 at Michigan Highway Ends  বিষয়শ্রেণী:মিশিগান অঙ্গরাজ্যের মহাসড়ক
কেন ঘোষ হলেন একজন ভারতীয় হিন্দি চলচ্চিত্র পরিচালক ও চিত্রনাট্যকার। তিনি চলচ্চিত্র ও টেলিভিশন ধারাবাহিক প্রযোজনাও করে থাকেন।  চলচ্চিত্র তালিকা পরিচালক  বছর ছবি প্রযোজক জ্ঞাতব্য তথ্য ২০০৩ ইশক ভিশক কুমার এস. তৌরানি  রমেশ এস. তৌরানি ২০০৪ফিদা কুমার এস. তৌরানি  রমেশ এস. তৌরানি ২০১০চান্স পে ড্যান্স রনি স্ক্রিউভালা২০১৮এক্সএক্সএক্স একতা কপূর ওয়েব সিরিজ   তথ্যসূত্র   বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র পরিচালক বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:২১শ শতাব্দীর ভারতীয় চলচ্চিত্র পরিচালক
রুশ উইকিপিডিয়া () হল উইকিপিডিয়ার রুশ ভাষা সংস্করণ। বর্তমানে রুশ উইকিপিডিয়ায়  নিবন্ধ রয়েছে। রুশ উইকিপিডিয়া চালু করা হয় ২০ মে ২০০১ তারিখে। ২০১৫ অক্টোবরে রুশ উইকিপিডিয়ায় নিবন্ধের সংখ্যায় ষষ্ঠ বৃহত্তম উইকিপিডিয়া হয়ে ওঠে এবং পঞ্চম সর্বোচ্চ সম্পাদিত।  রুশ উইকিপিডিয়া হচ্ছে সিরিলীয় লিপিতে লেখা বৃহত্তম উইকিপিডিয়াList of Wikipedias given in decadic logarithm, বা রোমান লিপি ছাড়া অন্য একটি লিপিতে সর্বচ্চ লেখা ও বৃহত্তম।  thumb|right|রুশ উইকিপিডিয়ার ব্যবহারের বিস্তার। (হালকা নীল).  thumbnail|রুশ উইকিপিডিয়ার প্রতীক, ১১ই মে ২০১৩, ১,০০০,০০০ নিবন্ধ  তথ্যসূত্র   বহিঃসংযোগ   রুশ উইকিপিডিয়া   বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি বিষয়শ্রেণী:রুশ ওয়েবসাইট বিষয়শ্রেণী:ভাষা অনুযায়ী উইকিপিডিয়া
বান্দ্রা টার্মিনাস–জামনগর হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা মহারাষ্ট্রের রাজধানী মুম্বাইয়ের সন্নিকটে অবস্থিত বান্দ্রা টার্মিনাস এবং গুজরাটের কাথিবাড়ের জামনগর রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ২২৯২৩ / ২২৯২৪ ট্রেন নম্বরাঙ্কিত হয়ে পরিচালিত হচ্ছে। ট্রেনটি মহারাষ্ট্র ও গুজরাটের মধ্যে চলাচল করে। ট্রেনটি ১৯০৯১ / ১৯০৯২ বান্দ্রা টার্মিনাস–গোরক্ষপুর হামসফর এক্সপ্রেস-এর সাথে রেক ভাগাভাগি করে।   কোচের বৈশিষ্ট্য  ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।   পরিষেবা  ২২৯২৩ নং বান্দ্রা টার্মিনাস–জামনগর হামসফর এক্সপ্রেস ৫৬ কিমি প্রতি ঘন্টা বেগে বান্দ্রা টার্মিনাস থেকে যাত্রা শুরু করে ১৪ ঘন্টা ৩০ মিনিটে ৮১৩ কিমি এবং ২২৯২৪ নং ট্রেনটি ৬০ কিমি প্রতি ঘন্টা বেগে যাত্রা করে ১৩ ঘন্টা ৩০ মিনিটে ঐ দূরত্ব অতিক্রম করে।   লোকো লিংক  এই ট্রেনটি বড়োদরা ইলেকট্রিক লোকো শেড ডব্লিউএপি-৭ লোকোমোটিভ দ্বারা বান্দ্রা থেকে আমেদাবাদ পর্যন্ত যায়। বাকি পথ আমেদাবাদ থেকে জামনগর পর্যন্ত বটোয়া ডিজেল লোকো শেড ডব্লিউডিএম-৩এ বা ৩ডি লোকোমোটিভ দ্বারা চলে।  সময় সারণী  ট্রেন নাম্বার  স্টেশন কোড  যাত্রারম্ভ স্টেশন  যাত্রারম্ভের সময়  যাত্রারম্ভের দিন  যাত্রাসমাপ্তি স্টেশন  যাত্রাসমাপ্তির সময়  যাত্রাসমাপ্তির দিন ২২৯২৩  বিডিটিএস  বান্দ্রা টার্মিনাস ২৩:৫৫ পিএম   সোম, বৃহস্পতি ও শনিবার  জামনগর  ১৪:২৫ পিএম  রবি, মঙ্গল ও শুক্রবার  ২২৯২৪  জেএএম  জামনগর  ২০:০০ পিএম রবি, মঙ্গল ও শুক্রবার  বান্দ্রা টার্মিনাস  ৯:৩০ এএম   সোম, বুধ ও শনিবার    পথ ও যাত্রাবিরতি    বান্দ্রা টার্মিনাস                            টীকা  তথ্যসূত্র  বিষয়শ্রেণী:২০১৯-এ চালু রেল পরিষেবা বিষয়শ্রেণী:হামসফর এক্সপ্রেস ট্রেন বিষয়শ্রেণী:মহারাষ্ট্রের রেল পরিবহন বিষয়শ্রেণী:মুম্বইয়ের পরিবহন ব্যবস্থা
থাম্ব|আইখেরনোফ্রেত কেন্দ্রস্তম্ভ আইখেরনোফ্রেত কেন্দ্রস্তম্ভ (বার্লিন জাদুঘর উল্লেখনা ১২০৪) হল একটি গুরুত্বপূর্ণ প্রাচীন মিশরীয় কেন্দ্রস্তম্ভ। এটি মিশরের মধ্য রাজ্যের সমসাময়িক এবং কীভাবে প্রাচীন মিশরীয় দেবতা ওসাইরিসের গুহ্যাচারগুলি অ্যাবিডোসে সম্পন্ন হত তার গোপন বিবরণের জন্য বিখ্যাত। চুনাপাথরে নির্মিত এই কেন্দ্রস্তম্ভটির উচ্চতা ১০০ সেন্টিমিটার। এই কেন্দ্রস্তম্ভে দেখা যায়, ওসাইরিস একটি ডানাযুক্ত সৌর চাকতির তিলায় দাঁড়িয়ে রয়েছেন দ্বাদশ রাজবংশের ফ্যারাও তৃতীয় সেনোওসরেতের দিকে মুখ করে। ওসাইরিসের নিচে চব্বিশটি অনুভূমিক রেখায় কেন্দ্রস্তম্ভের লিপিটি বিন্যস্ত। লিপির নিচে দেখা যায় তৃতীয় সেনোওসরেতের এক কোষাধ্যক্ষ আইখেরনোফ্রেত সপরিবারে একটি উৎসর্গ বেদির সম্মুখে দাঁড়িয়ে রয়েছেন।"The Literature of Ancient Egypt", William Kelly Simpson, p425-427, Yale University Press, 2003,  এই আচারগুলির মাধ্যমে দেবতার রাজপদ, মৃত্যু ও পুনর্জীবনলাভ উদ্যাপন করা হত।"Ancient Egyptian Literature: The Old and Middle Kingdoms", Miriam Lichtheim, p123-125, University of California Press, 1975,   কেন্দ্রস্তম্ভটিতে বর্ণিত হয়েছে কীভাবে আইখেরনোফ্রেতকে রাজার প্রিয় "পালিত সন্তান" মনে করা হত এবং ছাব্বিশ বছর বয়সী আইখেরনোফ্রেত কীভাবে "রাজার সঙ্গী" হয়েছিলেন। রাজপিতা তথা "'সর্বাগ্রগণ্য পশ্চিমবাসী"' ওসাইরিসের সম্মানে কাজ করার জন্য রাজা তাঁকে অ্যাবিডোসে একটি প্রচারাভিযানে প্রেরণ করেছিলেন।  কেন্দ্রস্তম্ভটিতে কীভাবে চারটি প্রধান ভাগে উৎসব পালিত হত তাও বিবৃত হয়েছে:"Death and Salvation in Ancient Egypt", p227-229, Jan Assmann, Translated by David Lorton, Cornell University Press, 2005,    ওয়েপওয়াওয়েতের শোভাযাত্রা ("পথ উন্মোচনকারী")। ওয়েপওয়াওয়েতকে এই ক্ষেত্রে বিজয়ী হোরাসের একটি মূর্তপ্রকাশ হিসেবে দেখা হয়। তিনি তাঁর পিতা ওসাইরিসকে সাহায্যের জন্য আবির্ভূত হন। এই আচারগুলির মধ্যে ওসাইরিসের শত্রুদের আহত করার উদ্দেশ্যে বিশেষ কিছু ক্রিয়া সম্পাদিত হত।  বৃহৎ শোভাযাত্রা। ওসাইরিসের মন্দির ত্যাগ, নেশমেত-ডিঙিতে ওসাইরিসের অন্ত্যেষ্টি প্রক্রিয়ার পুনরাভিনয়।  হাকের উৎসব ("যুদ্ধরত হোরাসের রাত্রি")। হোরাস ও সেতের যুদ্ধের পুনরাভিনয়।  ওসাইরিসের মন্দিরের উদ্দেশ্যে শোভাযাত্রা। ওসাইরিস মন্দিরে ফিরে এলেন, যা তাঁর পুনর্জীবনলাভ ও মৃত্যুর উপর জয়লাভের প্রতীক।   আরও দেখুন   ওসাইরিসের অতিকথা  প্রাচীন মিশরীয় ধর্ম   তথ্যসূত্র    বহিঃসংযোগ   Picture and translation of the stela  বিষয়শ্রেণী:প্রাচীন মিশরীয় কেন্দ্রস্তম্ভ বিষয়শ্রেণী:প্রাচীন মিশরীয় ধর্ম বিষয়শ্রেণী:ওসাইরিস বিষয়শ্রেণী:প্রাচীন মিশরীয় প্রস্তরফলক
থাম্ব|একটি চকোলেট বোমা ধাঁচের ফায়ার ক্র্যাকার। কালো প্রসারণ হ'ল ফিউজ, যা জ্বলিত। চকোলেট বোমা বা আতশবাজি যা ভারতে দেওয়ালি এবং নববর্ষের উদযাপনের সময় প্রকাশকদের দ্বারা বিস্ফোরিত হয়। চকোলেট বোমা গুলো ছোট ছোট পেপারবোর্ড বাক্স দিয়ে তৈরি করা হয় যার ফলে গানপাউডার থাকে ।  একটি কোণে একটি ফিউজ পাকানো থাকে। বাক্সগুলি তারপরে পাটের স্ট্রিং দিয়ে শক্তভাবে মোড়ানো হয় এবং তিন দিনের জন্য রোদে শুকানো হয়।  এর পরে তারা রঙিন অ্যালুমিনিয়াম ফয়েল দিয়ে আবৃত করে, তাদের চকোলেটগুলির অনুরূপ করে তোলে।  ১৯৯০ এর দশকে বুড়িমা ব্র্যান্ডের চকোলেট বোমা কলকাতায় খুব জনপ্রিয় ছিল।  Firecracker অবৈধ ঘোষণা করা হয়েছে পশ্চিমবঙ্গ ।   থাম্ব|একটি বাক্সে কয়েকটি চকোলেট বোমা।   তথ্যসূত্র   বিষয়শ্রেণী:দীপাবলি বিষয়শ্রেণী:কলকাতার সংস্কৃতি বিষয়শ্রেণী:আতশবাজি প্রকার বিষয়শ্রেণী:অপর্যালোচিত অনুবাদসহ পাতা
লিওস জানাচেক আন্তর্জাতিক সঙ্গীত উৎসব ( Mezinárodní hudební festival Leoše Janáčka ) হল চেক প্রজাতন্ত্রের শহর ওস্ট্রাভাতে এবং তার আশেপাশে অনুষ্ঠিত একটি শাস্ত্রীয় সঙ্গীত উৎসব।  উৎসবটি মে মাসের শেষ থেকে জুলাইয়ের শুরু পর্যন্ত চলে। এটি জানাচেকের একটি সিনফোনিয়েস্টা পারফরম্যান্স দিয়ে শুরু করা হয়।   তথ্যসূত্র    বহিঃসংযোগ    সরকারী ওয়েবসাইট বিষয়শ্রেণী:চেক প্রজাতন্ত্রের শাস্ত্রীয় সঙ্গীত উৎসব বিষয়শ্রেণী:২০১৮-এ প্রতিষ্ঠিত সঙ্গীত উৎসব
চিয়াং কুয়াংথাই (, ; জন্ম: ২৭ মে ১৯৯৪; এছাড়াও জন্মনাম টাইয়াস চার্লস ব্রাউনিং নামে পরিচিত) হলেন একজন ইংরেজ–চীনা পেশাদার ফুটবল খেলোয়াড়। তিনি বর্তমানে চীনা ক্লাব সাংহাই পোর্ট এবং চীন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।  ২০১০ সালে, টাইয়াস ইংল্যান্ড অনূর্ধ্ব-১৭ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় চার বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২১ সালে চীনের হয়ে আন্তর্জাতিক পর্যায়ে অভিষেক করেছেন; চীনের জার্সি গায়ে তিনি এপর্যন্ত ২১ ম্যাচে ১টি গোল করেছেন।  প্রারম্ভিক জীবন টাইয়াস চার্লস ব্রাউনিং ১৯৯৪ সালের ২৭শে মে তারিখে ইংল্যান্ডের লিভারপুলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল টাইয়াস ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ৪ বছরে ১৩ ম্যাচে অংশগ্রহণ করেছেন।  টাইয়াস কাতারে অনুষ্ঠিত ২০২৩ এএফসি এশিয়ান কাপের জন্য ঘোষিত চীনের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল চীন  ২০২১  ৯  ০ ২০২২  ৫  ০ ২০২৩  ৬  ১ ২০২৪  ১  ০ সর্বমোট  ২১  ১  তথ্যসূত্র  বহিঃসংযোগ                 বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:চীনা ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:চীনের আন্তর্জাতিক ফুটবলার বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:উইগান অ্যাথলেটিক ফুটবল ক্লাবের খেলোয়াড় বিষয়শ্রেণী:সান্ডারল্যান্ড এএফসির খেলোয়াড় বিষয়শ্রেণী:এভার্টন ফুটবল ক্লাবের খেলোয়াড় বিষয়শ্রেণী:প্রেস্টন নর্থ এন্ড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:চীনা সুপার লিগের খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:সাংহাই পোর্ট ফুটবল ক্লাবের খেলোয়াড় বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:চীনা বংশোদ্ভূত ক্রীড়াবিদ বিষয়শ্রেণী:চীনের নাগরিকীকৃত নাগরিক বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ বিষয়শ্রেণী:ইংরেজ প্রবাসী পুরুষ ফুটবলার
আলী হায়দার গিলানি () একজন পাকিস্তানি রাজনীতিবিদ যিনি পাকিস্তানের সাবেক প্রধানমন্ত্রী ইউসুফ রাজা গিলানির পুত্র। তিনি ২০১৮ সালের আগস্ট থেকে ২০২৩ সালের জানুয়ারি পর্যন্ত পাঞ্জাবের প্রাদেশিক পরিষদের সদস্য ছিলেন।   অপহরণ  আলী হায়দার গিলানি ২০১৩ সালের ৯ মে তারিখে নিজ জেলা মুলতানে অপহৃত হন যখন অজ্ঞাত বন্দুকধারীরা পাকিস্তান পিপলস পার্টি (পিপিপি)-এর একটি সমাবেশে হামলা করে। তিন বছর পর, ২০১৬ সালের ১০ মে, আফগানিস্তানের গজনি প্রদেশে আফগান কমান্ডোদের একটি অভিযানে আলীকে উদ্ধার করা হয়।   রাজনৈতিক কর্মজীবন  আলী হায়দার গিলানি ২০১৮ সালের পাঞ্জাব প্রাদেশিক নির্বাচনে পাকিস্তান পিপলস পার্টি (পিপিপি)-এর প্রার্থী হিসেবে পিপি-২১১ মুলতান-১ থেকে পাঞ্জাবের প্রাদেশিক পরিষদে নির্বাচিত হন।   তথ্যসূত্র   বিষয়শ্রেণী:পাঞ্জাব প্রাদেশিক পরিষদের সদস্য অসম্পূর্ণ বিষয়শ্রেণী:১৯৮৪-এ জন্ম বিষয়শ্রেণী:পাঞ্জাব প্রাদেশিক পরিষদের সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:গিলানি পরিবার বিষয়শ্রেণী:পাকিস্তানের প্রধানমন্ত্রীর সন্তান বিষয়শ্রেণী:ইরানি বংশোদ্ভূত পাকিস্তানি ব্যক্তি বিষয়শ্রেণী:ইউসুফ রাজা গিলানি বিষয়শ্রেণী:আফগানিস্তানে পাকিস্তানি প্রবাসী বিষয়শ্রেণী:অপহৃত পাকিস্তানি ব্যক্তি বিষয়শ্রেণী:২০১৩-এ পাকিস্তান
দলখেলা জয়  পরাজয়পয়েন্ট ৬  ৪  ২  ০  +১.২০৫  ৮ ৬  ৪  ২  ০  +১.১৫১  ৮ ৬  ৩  ১  ২  +০.৬৯০  ৮ ৬  ৩  ২  ১  +০.৩৭৪  ৭ ৬  ৩  ২  ১  −০.৬৪৫  ৭ ৬  ১  ৪  ১  −১.৬৮৮  ৩ ৬  ০  ৫  ১  −১.২৯৫  ১  ২০১৬ আইসিসি বিশ্ব টুয়েন্টি২০ ও ২য় সেমি-ফাইনাল খেলোর সুযোগ লাভ  স্থান নির্ধারণী খেলার সুযোগ লাভবিষয়শ্রেণী:ক্রিকেট স্ট্যান্ডিং টেমপ্লেট
ঝাবুওয়া () ভারতের মধ্য প্রদেশ রাজ্যের ঝাবুওয়া জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩১৮ মিটার (১০৪৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ঝাবুওয়া শহরের জনসংখ্যা হল ৩০,৫৭৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে ঝাবুওয়া এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  মাসুম-আল-হাসান (আলাপ) ১৭:২৪, ২১ আগস্ট ২০২৪ (ইউটিসি) ধর্মরায় রামধন সরকারি প্রাথমিক বিদ্যালয়   – (অপসারণের প্রস্তাবনা দেখুনলগ দেখুন) () AbuSayeed (আলাপ) ১৬:৪১, ১২ আগস্ট ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
দেবগ্রাম ইউনিয়ন বাংলাদেশের ঢাকা বিভাগের রাজবাড়ী জেলার গোয়ালন্দ উপজেলার অন্তর্গত একটি ইউনিয়ন।    আয়তন ও জনসংখ্যা  মৌজার সংখ্যা: ২০টি মোট জনসংখ্যা: প্রায় ১৭,৮৪০ জন।   শিক্ষা  সাক্ষরতার হার: ৩৬.২৫%। শিক্ষা প্রতিষ্ঠান: সরকারী প্রাথমিক বিদ্যালয়: ০৪টি বে-সরকারী প্রাথমিক বিদ্যালয়: ০৪টি উচ্চ বিদ্যালয়: ০১টি মাদ্রাসা: ০৩টি।   দর্শনীয় স্থান  দেবগ্রাম ইউনিয়নের পদ্মা নদীর পাড়   বিশেষ ব্যক্তিত্ব  মরহুম এ্যাডভোকেট ওয়াজেদ চৌধুরী (ভাষা সৈনিক)।   জনপ্রতিনিধি  বর্তমান চেয়ারম্যান: হাফিজুল ইসলাম। প্রাক্তন চেয়ারম্যানগণের তালিকা:  চেয়ারম্যানের নামদায়িত্বকালআজগর আলী১৯৭৮-১৯৮৪ফজলুল হক প্রামানিক১৯৮৪-১৯৮৮তোমছেল আলী মোল্লা১৯৮৮-১৯৯২মোঃ হাফিজুল ইসলাম১৯৯২-১৯৯৮মোঃ পিয়ার আলী মৃধা১৯৯৮-২০০৩মোঃ হাফিজুল ইসলাম২০০৩-২০১১মোঃ আতর আলী সরদার২০১১   আরও দেখুন   রাজবাড়ী জেলা  গোয়ালন্দ উপজেলা   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:গোয়ালন্দ উপজেলার ইউনিয়ন